जरा सोचिये हमें पश्चिम से जो सीखना-अपनाना चाहिये, उसे न अपनाकर हमने उनसे ‘मिलते ही हाथ मिलाने’ की एक गंदी आदत सीख ली. एक-दूसरे से संक्रमण फैलने-फैलाने का एक और बड़ा कारक. आधुनिकता के नाम पर 90 प्रतिशत भारतीय यही तो कर रहे हैं. हमारी परंपरा ‘हाथ जोड़कर नमस्ते’ कितनी अच्छी थी. कुल मिलाकर कहने का मतलब यही है कि क्या हमें साफ-सफाई को लेकर गंभीर नहीं होना चाहिये? आखिर यह हमें स्वस्थ रखने के लिये भी आवश्यक है. और फिलहाल, हमें अपनी तरफ से एक कोशिश करनी ही चाहिये ताकि उस अंग्रेज की कही हुई बात हम गलत साबित कर दें.